 Jeremaya 47  Nke a bụ okwu Jehova nke ruru Jeremaya onye amụma ntị banyere ndị Filistia tupu Fero emerie Geza.Nke a bụ ihe Jehova kwuru:Mgbe ha ga-anụ ụda ụkwụ oké ịnyịnya ya, nụkwa mkpọtụ ụgbọ ịnyịnya agha ya, bụ oké ụzụ nke ụkwụ ụgbọ ịnyịnya ya na-eme, ndị nna agaghị ele anya nazụ ịkpọrọ ụmụ ha, nihi na aka ha akụdawo,nihi ụbọchị nke na-abịa bụ nke a ga-ebibi ndị Filistia niile, bụ ụbọchị a ga-ebipụ onye ọ bụla fọdụrụ nke na-enyere Taya na Saịdọn aka. Nihi na Jehova ga-ebibi ndị Filistia, bụ ndị fọdụrụ nime ndị si nagwaetiti Kaftọ.Isi ga-akwọcha Geza. E bibiwo Ashkelọn. Unu ndị fọdụrụ na ndagwurugwu ha, ruo ole mgbe ka unu ga na-ebekasị onwe unu ahụ?Ehee, mma agha Jehova, ruo ole mgbe ka ị na-agaghị anọ jụụ? Banye nọbọ gị. Zuru ike, nọrọ jụụ.Olee otú ọ ga-esi nọrọ jụụ, ebe ọ bụ na Jehova enyewo ya iwu? Ọ bụ maka Ashkelọn nakwa ụsọ oké osimiri. Ọ bụ nebe ahụ ka ọ gwara ya gaa. 